BIG:คาดกำไรครึ่งปีหลังยิ่งน่าประทับใจแนะนำซื้อราคาเป้าหมาย 5.50 บาท
BIG คาดกำไรในช่วงครึ่งหลังปี 59 จะยิ่งน่าประทับใจ นั่นคือสัดส่วนกำไร 1H59:2H59 เป็น 45%:55% เพราะย่างเข้าสู่ฤดูกาลที่ดี (High Season) กับธุรกิจกล้องถ่ายภาพ รวมทั้งจะมีงานแฟร์ใหญ่ 2 งาน คือ Big Camera Big Pro Day และ Photo Fair 2016
23 ส.ค. 2559

บล.ดีบีเอสฯ ระบุในบทวิเคราะห์วันนี้(23 ส.ค.) ว่า บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG คาดกำไรในช่วงครึ่งหลังปี 59 จะยิ่งน่าประทับใจ นั่นคือสัดส่วนกำไร 1H59:2H59 เป็น 45%:55% เพราะย่างเข้าสู่ฤดูกาลที่ดี (High Season) กับธุรกิจกล้องถ่ายภาพ รวมทั้งจะมีงานแฟร์ใหญ่ 2 งาน คือ Big Camera Big Pro Day และ Photo Fair 2016
คงประมาณการไว้เดิม และแนะนำ ซื้อ ราคาพื้นฐานก็คงไว้ที่ 5.50 บาท ซึ่งประเมินด้วย P/E ปี 60 ที่ 20 เท่า ราคาปิดยังมีส่วนเพิ่มได้อีก 14%
ข้อดีของ BIG คือมีขนาดใหญ่ที่สุดในตลาดฯ วัดได้จากส่วนครองตลาดกล้องที่ได้รับความนิยมมากและให้กำไรเป็นกอบเป็นกำคือ Mirorless ที่สูงสุดในอุตสาหกรรม มีสาขาจำนวนมากทั่วประเทศไทย จึงสามารถตักตวงกำไรได้สูงในช่วง 5 ปีข้างหน้านี้ และเสริมด้วยธุรกิจให้บริการต่างๆ เช่น ล้างภาพ พิมพ์ภาพ จัดทำ Photo Book รับประกันตัวกล้องและอุปกรณ์เสริม รวมทั้งการจัดฝึกอบรมต่างๆเกี่ยวกับเทคนิคการถ่ายภาพ